**У потрази за Боом и Делфијем**

**Опис пројекта**

Бо и Делфи су делфини који су отети. Ученици треба да их врате на безбедно место. Треба да одгонетну трагове које су отмичари оставили за собом. Сваки траг садржи пројектну активност коју морају спровести како би се наставила потрага.

**Циљеви**

Ученици додатно уче о европској култури и историји, језицима и традицијама, животињама, итд.

Ученици развијају вештине решавања проблема.

**Процес пројекта:**

1. **Унапређење извођења наставе**

Како би делфини Бо и Делфи били враћени на безбедно место, ученици треба да одгонетну трагове које су отмичари оставили за собом – дата им је мапа Европе. Да би стигли до циља морају да решавају задатак по задатак (на месечном нивоу). Сваки траг је дат у облику QR кода који мора бити очитан, а који их води из једне европске земље у другу, до коначног проналажења делфина. На задацима партнери раде заједно, воде *Дневник потраге* у који уписују све информацје које успут сакупљају, упоређују, извештавају... Организују се тематски дани, корелација са свим наставним предметима (српски језик: читање текстова писаца датих држава, писање новинарских чланака из „посећених“ земаља, језици, учимо нове речи – богаћење речника и сл. , музичка култура: слушање музичких дела композитора датих држава, ликовна култура: уметничка дела, „посета“ музејима, галеријама и сл., математика: јединице мере за дужину (израчунавање пређених километара) и сл., природа и друштво: биљни и животињски свет – животне заједнице, ближа и даља прошлост, културно наслеђе, историјски извори и сл., чувари природе: заштићене биљне и животињске всте и сл., физичко васпитање: дечје игре, слободне активности: организовање чајанки, дружења, маскенбала, изложби дечјих радова, спремање посластица и сл., час одељењског старешине: безбедност, *Сви смо исти, а различити*...

Пример: Први корак – Приликом отмице отмичари су испустили омот чоколадне бомбоне/ кугле на којој је лик једног композитора. Открити о коме је реч. У којој земљи је живео тај композитор...

Откривање назива земље. Добијање истраживачких задатака.

1. **Повезаност пројекта са школским/предшколским планом и програмом**

Главни део пројекта, усклађен са наставним планом и програмом, одвија се за време наставе на различитим часовима обавезне и изборне наставе, ваннаставним активностима (горе наведено).

1. **Комуникација и размена између партнерских школа/предшколских установа**

Заједничко вођење *Дневника потраге* на платформи Dreamdo Schools, решавање квизова (након посете свакој земљи), коришћење алата TwinSpace-у (форуми, видеоконференције).

1. **Степен сарадње између партнерских школских/предшколских установа**

Видљини производи пројекта: видео снимци, е-књиге, *Дневник потраге,* е-албум фотографија потраге, заједнички панои Padlet, затворена Facebook група *У потрази за Боом и Делфијем* ...

1. **Употреба ИКТ технологије**

Користе се комуникацијски алати у оквиру TwinSpace-а, рад на платформи Dreamdo Schools, стварање мултимедијалних докумената и садржаја (Fotor, Joomag, Smilebox, Bitstrips...).

1. **Резултати, учинак и документовање пројекта**

Резултати пројекта: горе наведена платформа са материјалима који се могу користити и по завршетку пројекта, речник, е-часописи, изложбе, водичи, видео снимци, спроведене манифестације (Дан Европе), евалуација свих делова пројекта...

Повећане комуникацијске вештине, повећана толеранција, прихватање различитости.